wickkiey/tamil-wikipedia-chunked huggingface dataset:
# இந்திய வானொலி வரலாறு

## பண்பலை வானொலி

சென்னையில், முதல் பண்பலை நிலையம் 1977 ஆம் ஆண்டு ஜுலை மாதம் 23 ஆம் நாள் தொடங்கப்பட்டது. சென்னை, டெல்லி, கொல்கத்தா, மும்பை ஆகிய நகரங்களில் அகில இந்திய வானொலி 'ரெயின்போ', 'கோல்டு' என்ற இரண்டு அலைவரிசைகளில் ஒலிபரப்பு வருகிறது. ரெயின்போ என்பது முழுக்க முழுக்க பொழுதுபோக்கு நிகழ்ச்சிகளையும், சிறு சிறு தகவல்களையும் அந்தந்த பகுதிக்கு ஏற்றாற்போல் ஒலிபரப்பு செய்யும். கோல்டு என்ற இரண்டாவது அலைவரிசை இந்தியா முழுமைக்குமான ஒலிபரப்பாகும். இதில், தேசிய செய்திகள், செய்தி விமர்சனம் போன்றவற்றை முக்கியமாக கொண்டு கூடவே பொழுதுபோக்கு அம்சங்களையும் ஒலிபரப்புகிறது.  
பொதுவாக, ஒரு பண்பலை வானொலியின் ஒலிபரப்பு எல்லை 40 முதல் 50 கிலோ மீட்டர்களாகும். குறைந்த தூரம், தெளிவான, துல்லியமான ஒலிபரப்பு என்பதுதான் பண்பலையின் இலக்கணமாகும். இதில், விதிவிலக்காக, கொடைக்கானல் பண்பலை வானொலி நிலையம் உள்ளது. இதன் டிரான்ஸ் மீட்டர் என்கிற ஒலிபரப்பு கோபுரம் மலையின் உச்சியில் அமைந்திருப்பதால், இதன் ஒலிபரப்பு எல்லை, கிட்டத்தட்ட 250 முதல் 300 கிலோ மீட்டர் தூரம் வரை சென்றடைகிறது. இதனால், தென் தமிழகத்தின் 22 மாவட்டங்களுக்கு இதன் ஒலிபரப்பு சென்றடைகிறது.
# இந்திய வானொலி வரலாறு

## இவற்றையும் படிக்க

- இந்திய வானொலி வரலாறு
# தூண்டப்பட்ட வினைவேகமாற்றி

சாதாரண நிலையில் நிகழாத ஒரு வினையின் வேகத்தை வினைபடு பொருள் ஒன்று மாற்றினால் அவ்வினை **தூண்டப்பட்ட வினைவேக மாற்றம்** என்றும் அவ்வாறு மாற்றும் பொருள் தூண்டப்பட்ட வினைவேகமாற்றி என்றும் அழைக்கப்படும். தூண்டப்பட்ட வினைவேகமாற்றிக்கான சான்று பின்வருமாறு.  
சோடியம் ஆர்சினைட் கரைசலானது காற்றினால் ஆக்சிசனேற்றம் அடையாது. ஆனால் அக்கரைசலுடன் சோடியம் சல்ஃபைட் கரைசலையும் சேர்த்து அதன் பின் அக்கலவை வழியே காற்றினைச் செலுத்த சோடியம் ஆர்சினைட் ஆனது ஆக்சிசனேற்றம் அடைகிறது. இந்நிகழ்வில் சல்ஃபைட்டானது ஆர்சினைட்டைத் தூண்டுகிறது. எனவே சோடியம் சல்ஃபைட் இவ்வினையில் தூண்டப்பட்ட வினைவேகமாற்றியாகச் செயல்படுகிறது.  
- தமிழ்நாட்டுப் பாடநூல் கழகம்
# குற்றாலக் குறவஞ்சி

**திருக்குற்றாலக் குறவஞ்சி** தமிழ்ச் சிற்றிலக்கியங்களுள் ஒன்று. தமிழ்நாட்டின் தென்கோடியில் தென்காசிக்கு அருகில் அமைந்திருக்கும் குற்றாலம் எனும் ஊரின் சிறப்பைப் புகழ்ந்து அங்குள்ள ஈசரான குற்றாலநாதரைப் போற்றித் தெய்வக் காதல் பற்றிய கற்பனையை அமைத்துப் பாடப்பெற்ற நூல் ஆகும்.
# குற்றாலக் குறவஞ்சி

## நூலாசிரியர்

குறவஞ்சி நாடகம் என்று போற்றப்படும் இந்நூல் வடகரை அரசனான சின்னணஞ்சாத் தேவரின் அவைப்புலவராக விளங்கிய திரிகூடராசப்பக் கவிராயர் என்பவரால் இயற்றப்பட்டது. இவர் தென்காசிக்கு அருகில் உள்ள மேலகரம் ஊரைச் சார்ந்தவர் (இவர் திருவாவடுதுறை ஆதினத் தலைவராக விளங்கிய சுப்பிரமணிய தேசிகரின் சகோதரர் ஆவார். இவரைத் தலைவராகக் கொண்டு நெஞ்சுவிடு தூது என்ற இலக்கிய படைப்பையும் மகாவித்வான் மீனாட்சி சுந்தரம்பிள்ளை படைத்துள்ளார் என்பது குறிப்பிடத்தக்கது). திருக்குற்றாலநாதாரின் முன்னிலையில் அரங்கேற்றப்பட்ட இந்நூல் அன்றைய மதுரை மன்னனான முத்துவிஜரங்க சொக்கநாத நாயக்கரின் பாராட்டையும் பரிசையும் பெற்றது.
# குற்றாலக் குறவஞ்சி

## கதை அமைப்பு

குறவஞ்சி நாடகத்திற்கென வரையறை செய்யப்பட்ட கதை அமைப்போடே இந்நூலும் விளங்குகிறது. குற்றாலநாதரின் திருவுலா எழுச்சியைக் குறித்து முன்னரே கட்டியங்காரன் கூறுகிறான். திருவுலா தொடங்குகிறது மூவர் தமிழும் நான்மறைகள் முழங்கக் குற்றலாநாதர் வீதியில் உலா வருகிறார். குற்றாலநாதாரின் திருவுலாவைக் காணப் பெண்கள் எழுந்து வருகின்றனர். அப்பொழுது பந்து ஆடிக்கொண்டிருந்த வசந்தவல்லி (கதைத்தலைவி) என்பவளும் திருவுலாக்காண வருகிறாள். தோழியின் வாயிலாக இறைவனைப் பற்றி அறிந்த வசந்தவல்லி இறைவன் மீது காதல்கொண்டு தோழியைத் தூதனுப்புகிறாள். இந்நிலையில் குறிசொல்லும் குறத்தி தெருவழியே வருகிறாள். தோழி அவளைக் குறிசொல்ல அழைத்தவுடன் குறப்பெண் தன்நாட்டு மலைவளமும் தொழில்வளமும் சிறப்பாக எடுத்துக் கூறுகிறாள். பின் வசந்தவல்லி கையைப் பார்த்து அவள் குற்றாலநாதர் காதல் கொண்டுள்ள செய்தியையும், (தலைவனின்) குற்றாலநாதரின் புகழ்பற்றியும் எடுத்துச்சொல்லி வசந்தவல்லியின் எண்ணம் நிறைவேறும் என்று குறி சொல்லிப் பரிசு பெறுகிறாள் குறத்தி தலைவி. அவள் கணவன் தலைவன் அவளைக் காணத் தேடிவருகிறான். குறத்தியைக் கண்ட தலைவன் குறத்தி நடந்ததைச் சொல்ல இருவரும் குற்றாலநாதரைப் பாடி இன்பம் அடைகின்றனர். இவ்வாறு கதை முடிகிறது.
# குற்றாலக் குறவஞ்சி

## நூலின் சிறப்புகள்

குறவஞ்சி நூல்களுள் பாராட்டுக்குரியதாக விளங்கி வருவதால் திரிகூடராசப்பக் கவிராயரின் இந்நூல் 'கவிதைக் கிரீடம்' என்று அழைக்கப்படுகிறது இன்றும் நாட்டிய நாடகமாக மேடைகளில் நடிக்கப்பட்டு வருவதும், இக்குற்றாலக் குறவஞ்சி ஆகும். திரிகூடராசப்பக்கவிராயர் குற்றாலத்தின் மீது தலபுராணம், மாலை, சிலேடை, பிள்ளைத்தமிழ், யமகஅந்தாதி முதலிய நூல்களை இயற்றியிருந்தாலும் இன்று பலரும் விரும்பிப் படிப்பது அவருடைய குறவஞ்சி ஒன்றே. குற்றாலக்குறவஞ்சியானது இறைவன்மீது பாடப்பெற்றதால் திருக்குற்றலாக்குறவஞ்சி எனும் பெயர் பெற்றது. நாடகச்சுவை நிரம்பிய இந்நூல் சந்த (ஓசை) நயத்தோடு கூடிய பாடல்களையும் கற்பனை நயம் கொண்ட பாடல்களையும் நிரம்பப் பெற்றுள்ளது. சான்றாக வசந்தவல்லி பந்தாடும் பாங்கைப்பற்றி எடுத்துரைக்கும்,  
<poem>
செங்கையில் வண்டு கலின்கலின் என்று
செயம் செயம் என்றாட இடை
சங்கதம் என்று சிலம்பு புலம்பொடு
தண்டை கலந்தாடஇரு
கொங்கை கொடும்பகைவென்றனம் என்று
குழைந்து குழைந்தாடமலர்ப்
பைங்கொடி நங்கை வசந்த
சவுந்தார் பந்து பயின்றனளே
</poem>  
என்ற பாடலைக் கூறலாம். இதைப்போல் சந்தநயம் கொண்ட இன்னும் பலபாடல்கள் இந்நூலாசிரியரால் இயற்றப்பட்டுள்ளன.  
குற்றாலக் குறவஞ்சியில் தமிழகத்தின் காட்டு விலங்குகளைப் பற்றியும் செடியினங்களைப் பற்றியும் மிகப்பல குறிப்புகள் இடம் பெற்றுள்ளன.
# குற்றாலக் குறவஞ்சி

## நூலின் காலம்

கொல்லம் ஆண்டு 887-இல் பாண்டிய அரசன் குற்றாலநாதரின் சித்திரசபைக்கு ஓடு வேய்ந்த செய்தியைச் சின்னணஞ் சாத்தேவன் என்பவன் செப்பேடு செய்து செய்திருக்கிறான், என்று இந்த நூலிலுள்ள பாடல் ஒன்று குறிப்பிடுகிறது. கொல்லம் 824 + 887 = 1711-ஆம் ஆண்டினை இந்த நூல் குறிப்பிடுவதால் இந்த நூலின் காலம் 18-ஆம் நூற்றாண்டு எனத் தெரியவருகிறது.
# குற்றாலக் குறவஞ்சி

## உசாத்துணைகள்

1. புலியூர் கேசிகன் (உரையாசிரியர்), திருக்குற்றாலக்குறவஞ்சி, பாரி நிலையம், சென்னை. (மறுபதிப்பு 2000)
1. மு. வரதராசன், தமிழ் இலக்கியவரலாறு, சாகித்திய அகாதமி, 18ஆம் பதிப்பு, 2003.
1. வாழ்வியற் களஞ்சியம் தொகுதி ஏழு, தமிழ்ப் பல்கலைக்கழகம், தஞ்சாவூர், மே.1998.
1. இணையதளம்- www.tamilvu.org
# வித்யாசாகர் (எழுத்தாளர்)

**வித்யாசாகர்** புதுச்சேரியைப் பூர்வீகமாகக் கொண்டு சென்னையில் பிறந்து வளர்ந்த தமிழ் எழுத்தாளர் மற்றும் தமிழ்க் கவிஞர். வெங்கடாசலம் எனும் இயற்பெயருடைய இவர் முதுகலை இயந்திரப் பொறியாளர். குவைத்தில் எண்ணெய் சார்ந்த நிறுவனத்தில் தர மேலாண்மை மற்றும் ஆய்வுத் துறையில் மேலாளராகப் பணி புரிந்து வருகிறார். தரமேலாண்மைத் துறையில் சர்வதேச தலைமை தணிக்கையாளராகவும் உள்ளார். இவர் 1998 ஆம் ஆண்டு முதல் சமூக அக்கறையும் எழுத்தார்வமும் கொண்டு அச்சு இதழ்களிலும், இணைய இதழ்களிலும் சிறுகதை, கவிதை, புதினம், பாடல் மற்றும் கட்டுரைகளை எழுதி வருகிறார்.  
பல குழந்தைப் பாடல்கள் மற்றும் சமுதாய விழிப்புணர்வு பாடல்களை எழுதி முகில் படைப்பகம் வழியே வெளியீடு செய்கிறார். பிறந்தநாளிற்கென முதன்முதலில் தமிழில் பாடலை எழுதி இசையோடு வெளியிட்டது முக்கிய சிறப்பு.
# வித்யாசாகர் (எழுத்தாளர்)

## எழுதியுள்ள நூல்கள்

### சிறுகதைத் தொகுப்புகள்

- சிறகுகள் இருந்தும் சிறை கைதிகளாய்
- விற்கப் படும் நிலாக்கள்
- திறக்கப் பட்ட கதவு
- வாயிருந்தும் ஊமை நான்
- சாமி வணக்கமுங்க
- ஓட்டைக் குடிசை
# வித்யாசாகர் (எழுத்தாளர்)

## எழுதியுள்ள நூல்கள்

### புதினங்கள்

- கனவுத் தொட்டில் (நாவல்)
- Dreams Cradle (கனவு தொட்டிலின் ஆங்கில மொழிபெயர்பு நாவல்)
- கொழும்பு வழியே ஒரு பயணம் (ஈழவிடுதலை பற்றிய நாவல்)
- காற்றின் ஓசை (சமூக இலக்கிய நாவல்)
# வித்யாசாகர் (எழுத்தாளர்)

## எழுதியுள்ள நூல்கள்

### கட்டுரைத் தொகுப்புகள்

- வாழ்க்கை விதைக்கப்பட்ட நிலம்
- திரைமொழி (திரை விமர்சனம்)
- மீனும் மீனும் பேசிக்கொண்டன..
- கொஞ்சம் நில்லுங்கள் (நேர்க்காணல்கள்)
- வாழ்வை செதுக்கும் ஒரு நிமிடம்
# வித்யாசாகர் (எழுத்தாளர்)

## எழுதியுள்ள நூல்கள்

### கவிதை நூல்கள்

- வீழ்ந்தது போதும்; வாழ்ந்து காட்டு
- இதோ என் வீர முழக்கம்
- பிரிவுக்குப் பின்
- எத்தனையோ பொய்கள்
- அவளின்றி நான் இறந்தேனேன்று அர்த்தம் கொள்
- விடுதலையின் சப்தம் (ஈழக் கவிதைகள்)
- கண்ணடிக்கும் கைதட்டும்; ஆனால் கவிதையல்ல
- சில்லறை சப்தங்கள்
- உடைந்த கடவுள்
- வலிக்கும் சொர்கமிந்த வாழ்க்கை
- அரைகுடத்தின் நீரலைகள்
- ஞானமடா நீயெனக்கு
- பறக்க ஒரு சிறகு கொடு
- கண்ணீர் வற்றாத காயங்கள்.. (ஈழவிடுதலைக் கவிதைகள்)
- நீயே முதலெழுத்து
- அம்மாயெனும் தூரிகையே..
- உன்மீது மட்டும் பெய்யும் மழை..
- கல்லும் கடவுள்
- காற்றாடி விட்ட காலம்
- பறந்துப் போ வெள்ளைப்புறா
- தூண்டுகோல் (சிறுவர் மற்றும் சீர்திருத்தப் பாடல்கள்)
- வாழ்த்துச்சரம்
- நீ சிரித்தால் பனிவிழும் மலருதிரும்
- ஒரு கண்ணாடி இரவில்
- பிஞ்சுப் பூ கண்ணழகே
# வித்யாசாகர் (எழுத்தாளர்)

## சிறப்புகள்

- தமிழ் இணையப் பல்கலைக்கழகத்தின் பாடத்திட்டத்தில் உள்ள பாடம் ஒன்றில் மண்சார்ந்த கவிதைகள் எனும் தலைப்பில் இடம் பெற்றுள்ள செய்தியில் இவரது பெயரும் இடம் பெற்றுள்ளது.
- இவர் எழுதிய மாவீரர் தினப்பாடல் ஜீடிவியில் ஒளிபரப்பப்பட்டது.
- உலகந்தோறும் அமெரிக்கா, சிங்கப்பூர், மலேசியா, இலங்கை, குவைத் என நாடு நாடாகச் சென்று பல தொடர் கவியரங்கங்களை தலைமைத் தாங்கி நடத்திவருகிறார். இதனால் தமிழ்ப்படைப்பாளிகளை உலகளவில் இணைக்கும் பாலமாக விளங்குகிறார்
# வித்யாசாகர் (எழுத்தாளர்)

## பாடல்கள்

- யூடியூபில் முகில் படைப்பகம் பாருங்கள்
# வித்யாசாகர் (எழுத்தாளர்)

## பரிசுகளும் விருதுகளும்

1. குவைத் நீதியின் குரல் மாத இதழ் வழங்கிய வெண்மனச் செம்மல் விருது.
1. கலைமகள் இதழ் நடத்திய அமரர் ராமரத்னம் குறும் புதினம் போட்டியில் முதல்பரிசு.
1. உலகத் தமிழ்க் கவிஞர் பேரவை வழங்கிய கவிதைக்கான "கவிமாமணி" விருது.
1. உலகத் தமிழ்க் கவிஞர் பேரவை வழங்கிய எழுத்தாளர்களுக்கான "இலக்கியச் செம்மல் விருது" (மூன்று பிரிவுகளில்).
1. உலகத் தமிழ்க் கவிஞர் பேரவை வழங்கிய கட்டுரைக்கான "தமிழ்மாமணி" விருது
1. குவைத் தமிழோசைக் கவிஞர் மன்றம் வழங்கிய "பன்னூற் பாவலர்" விருது
1. தமிழ்த்தாய் அறக்கட்டளை நிறுவனம் வழங்கிய 2015-ற்கான "சிறந்த படைப்பாளி" விருது
1. தமிழ்நாடு பொறியாளர் குழுமம், குவைத் வழங்கிய 'நட்சத்திர பொறியாளர் விருது"
1. குவைத் மக்கள்நல மன்றம் 2017-இல் வழங்கிய “எழுத்தோவியச் சித்தர்” விருது.
1. ஓட்டைக்குடிசை சிறுகதை தொகுப்பிற்கு கிடைத்த “முத்துமீரான் விருது”
1. ஈழத்தில் வழங்கிய "தமிழ்த்தென்றல் " விருது (2018)
1. மலேயா பல்கலைக் கழகத்தில் பினாங்கு முதல்வர் வழங்கிய "தமிழ் படைப்பிலக்கியச் செம்மல்"
1. இலங்கை, சம்மாந்துறையில் நடந்த விசேட கவியரங்கில் வழங்கிய கவி வேந்தர் விருது (2019)
1. குவைத், தாய்மண் கலை இலக்கியப் பேரவை வழங்கிய "அம்பேத்கர் சுடர் விருது" (14.04.2019
1. இலண்டன் பாராளுமன்றத்தில் வழங்கப்பட்ட [Https://www.youtube.com/watch?v=A96Sjid3KlE&t=11s "இலக்கியச் சிகரம்"] எனும் சாதனையாளர் விருது (09.09.2019)
1. உலகத் தமிழாராய்ச்சி நிறுவனமும், தமிழ்ப்பட்டறை இலக்கியப் பேரவையும் சேர்ந்து வழங்கிய "ஆய்வுச் செம்மல் விருது"
1. ஈரோடு தமிழ்ச் சங்கம் வழங்கிய "ஒளவையார்" விருது
1. குவைத் கோல்டன் ஸ்டார் வழங்கிய "செந்தமிழ்ச் செல்வர்" விருது
# விக்கிப்பீடியா:ஆலமரத்தடி/நிலுவையில் உள்ள பணிகள்/செய்து முடிந்தவை

## த.வி எழுத்துப்பெயர்ப்பு பொத்தான்

மலையாளம் போன்ற இந்திய மொழி சில இந்திய மொழி விக்கிகளில் அவர்களது மொழியை தட்டச்சு செய்யதக்க வாறு ஏற்பாடு செய்துள்ளார்கள். தமிழ் தட்டச்சே ஒரு பெரிய தடை. தமிழ் 99 சிறந்தது என்றாலும், ஒரு வழியும் இல்லாமல் இருப்பதை விட இது சிறந்ததே. எனவே தயவு செய்து 3-6 மாதத்துக்கு இதை அனுமதித்து பாக்கலாம். கடும் ஆட்சோபனை இல்லாவிடின் இதை நிறைவேற்ற முயல்வேன். நன்றி. --Natkeeran 21:40, 23 நவம்பர் 2008 (UTC)  
:சோதனை முயற்சியாக சில மாதங்களுக்கு இதை இட்டுப் பார்க்கலாம்.--ரவி 14:00, 24 நவம்பர் 2008 (UTC)  
::நற்கீரன் இது நல்லதோர் முயற்சி. ஆரம்பியுங்கள் :) --உமாபதி <sup>\பேச்சு</sup> 14:13, 24 நவம்பர் 2008 (UTC)
# விக்கிப்பீடியா:ஆலமரத்தடி/நிலுவையில் உள்ள பணிகள்/செய்து முடிந்தவை

## புதுப்பயனர் வரவேற்பு

புதுப்பயனர்களை வரவேற்று, வழிகாட்ட நாம் இடும் முதல் பக்கத்தை ஒரு வார்ப்புரு மூலம் எளிதாக பேச்சுப்பக்கத்தில் இடலாம். இப்பொழுது அந்த வார்ப்புருவை, , தொகுப்புப் பக்கத்தின் கீழே உள்ள கட்டத்தில் உள்ள இத் தொடரைச் சொடுக்கினாலே போதும். இப்படி தொகுப்புக் பக்கத்தில் சேர்ப்பது தவறாக இருந்தால் (தவறான வழிமுறையாக இருந்தால்) இதனை நீக்கிவிடுகிறேன். --செல்வா 16:16, 6 டிசம்பர் 2008 (UTC)
:இதிலொன்றும் சிக்கல் இருப்பதாகத் தெரியவில்லை செல்வா. நல்ல வசதிதான். ஏற்கெனவே தொகுத்தல் பெட்டிக்குக்கீழே ஆங்கிலத்தில் உள்ள என்ற இணைப்பை நீக்கிவிடலாம். -- சுந்தர் <sup>\பேச்சு</sup> 16:59, 6 டிசம்பர் 2008 (UTC)
::சுந்தர், நீங்கள் பரிந்துரைத்தவாறு என்னும் உருப்படியை நீக்கிவிட்டேன்.--செல்வா 18:24, 6 டிசம்பர் 2008 (UTC)
:வழக்கமாக என்ற வார்ப்புருவைத்தானே புதுப்பயனர்களை வரவேற்கப் பாவித்தோம். subst இனிமேல் தேவையில்லையா?--Kanags <sup>\பேச்சு</sup> 20:59, 6 டிசம்பர் 2008 (UTC)
::இங்கு பார்த்தால் subst பயன்படுத்த வேண்டும் என்றுதான் சொல்லியிருக்கிறார்கள். இதுவரை பங்களிக்காத பயனரை வரவேற்க , ஏற்கெனவே பங்களித்தவர்களை வரவேற்க , புகுபதிகை செய்யாத பங்களிப்பாளர்களை வரவேற்க என்று கொள்ளலாம். இவற்றையே தொகுத்தல் பெட்டியின் கீழேயும் தரலாம். -- சுந்தர் <sup>\பேச்சு</sup> 04:49, 7 டிசம்பர் 2008 (UTC)
:::மேல் விக்கியில் நான் இரு வருடங்களுக்கு முன்னர் புதுப்பயனரை வரவேற்பதைற்குத் தமிழாக்கம் செய்திருந்தேன். பார்க்க http://meta.wikimedia.org/wiki/Template:Welcome இது போல நாமும் தமிழை default மொழியாக்கி வேண்டுமானால் மாற்று மொழிகளில் தரலாம் இல்லையா ஆகக்குறைந்தது ஆங்கிலத்தில் குறைந்த பட்சமாவது இருந்தால் நல்லது. பார்க்க http://meta.wikimedia.org/w/index.php?title=Template%3AWelcome&diff=494504&oldid=491699--உமாபதி <sup>\பேச்சு</sup> 08:25, 7 டிசம்பர் 2008 (UTC)
::::இதை எளிதாகச் செய்ய முடியுமானால் செய்யலாம். நல்லதுதான். -- சுந்தர் <sup>\பேச்சு</sup> 16:12, 7 டிசம்பர் 2008 (UTC)
# விக்கிப்பீடியா:ஆலமரத்தடி/நிலுவையில் உள்ள பணிகள்/செய்து முடிந்தவை

## Inbulit transliteration tool

I am just wondering why Tamil wikipedia is not integrating an inbuilt transliteration tool for typing Tamil in Tamil wiki. If all of you are using inscript keyboard then this suggestion won't make much sense. But a normal user always use tanglish? (we call it manglish :)) for mail communication. So this enhancement will help newcomers. Inbulit transliteration tool will help more people to write in wiki without depending on specific tool or OS.  
If you require any developer assistance please let me know. You can see an example of this inbult transliteration tool in Malayalam wiki if you try to edit any wiki page.
If tamil wikipedians won't take my suggestions as offending, I would like to give some more suggestions which may help you to improve the quality of wiki.  
It would have been nice if the language of communication in the Embassy page is always English. --Shijualex 12:46, 21 ஆகஸ்ட் 2008 (UTC)  
:: Currently there is the Tamil 99 standard for typing. It is the native way of typing, and will provide speed if learned properly. It was proposed after considerable research about Tamil letter freqneucy etc.  
:: We did not have much discussion about inbuilt transliteration, but some of us of the opinion that transliteration method can promote a substandard method of Tamil typing, and Tamil in general.  
:: But, we will have to discuss this futher, for sure. Thanks for your input.  
:: We appreciate this type of input and discussion. If you like we can share some things that worked for us.
::* http://meta.wikimedia.org/wiki/Tell_us_about_your_Wikipedia
::* http://meta.wikimedia.org/wiki/Multilingual_Wikipedia
::The above pages are there to improve inter wiki discussion as well. --Natkeeran 13:37, 21 ஆகஸ்ட் 2008 (UTC)  
Shiju, glad to see your interest in a neighbourhood wiki :) sure, we can keep english as the language of communication here. Please feel free to offer suggestions of any kind to improve ta wiki standards. We observe that ma wiki is growing fast in quantity and quality and we would like to see how we can emulate.--ரவி 14:23, 21 ஆகஸ்ட் 2008 (UTC)
# ப. சரவணன்

**ப. சரவணன்** (பிறப்பு: 31 சூலை 1973) ஒரு எழுத்தாளர். சங்க இலக்கியம், பக்தி இலக்கியம், திறனாய்வு, சுவடியியல், பதிப்பியல், உரை எழுதுதல் ஆகியவற்றில் ஈடுபாடு கொண்டவர். தமிழ்ச் சமூக வரலாறு தொடர்பான ஆவணப்படுத்தலில் குறிப்பிடத்தக்க அளவில் பங்களித்து வருகிறார். சென்னை மாநகராட்சி மேல்நிலைப் பள்ளியில் தலைமையாசிரியராகப் பணியாற்றி, பின்னர் 2022 சனவரி முதல் தமிழ்நாடு பாடநூல் மற்றும் கல்வியியல் பணிகள் கழகத்தில் உதவி இயக்குநராகப் பணியாற்றி வருகிறார். திருப்பூர் தமிழ்ச் சங்க விருது (2002) உட்படப் பல விருதுகளைப் பெற்றுள்ளார்.
# ப. சரவணன்

## ஆய்வு நூல்கள்

- அருட்பா X மருட்பா (2001)
- கானல் வரி ஒரு கேள்விக்குறி (2004)
- வாழையடி வாழையென (2009)
- நவீன நோக்கில் வள்ளலார் (2010)
# ப. சரவணன்

## பதிப்புகள்

- ஔவையார் கவிதைக் களஞ்சியம் (2001)
- மயிலை சீனி. வேங்கடசாமி ஆய்வுக் கட்டுரைகள் (ஆறு தொகுதிகள், 2001)
- நாலடியார் 1892 (2004)
- மநு முறைகண்ட வாசகம் 1854 (2005)
- வேங்கடம் முதல் குமரி வரை (2009)
- அருட்பா மருட்பா கண்டனத் திரட்டு (2010)
- கமலாம்பாள் சரித்திரம் (2011)
- சாமிநாதம்: உ.வே.சா.முன்னுரைகள் (2014)
- உ.வே.சா. கட்டுரைகள் -5 தொகுதிகள் (2016)
- தாமோதரம்: சி.வை.தா. பதிப்புகள் (2017)
- உ.வே.சா.வின் என் சரித்திரம் (2017)
# ப. சரவணன்

## உரைகள்

- வேமன நீதி வெண்பா (2008)
- சிலப்பதிகாரம் (2008) - எழுத்தாளர் ஜெயமோகன் கருத்துரை
- கலிங்கத்துப் பரணி - ஆய்வுப்பதிப்பு (2013)
- தமிழ்விடுதூது (2016)
- திருவாசகம் (2022)
# ப. சரவணன்

## விருதுகள்

- ஐந்தாம் ஜார்ஜ் நினைவுப் பரிசு - முதுகலைப்படிப்பு - சென்னைப் பல்கலைக் கழகம் (1998)
- திருப்பூர் தமிழ்ச்சங்க விருது - சிறந்த நூல் - அருட்பா X மருட்பா (2002)
- தமிழ்ப்பரிதி விருது (2005)
- சுந்தரராமசாமி விருது (2013)
- தமிழ்நிதி விருது - சென்னைக் கம்பன் கழகம் (2014)
- மகாவித்துவான் மீனாட்சிசுந்தரம்பிள்ளை விருது - சென்னைக் கம்பன் கழகம் (2016)
- நாஞ்சில்நாடன் விருது - சிறுவானி வாசகர் மையம் (2019)
- டாக்டர் வா. செ. குழந்தைசாமி தமிழ் மேம்பாட்டு விருது (2021)
# அக்கமாபாளையம்

**அக்கமாபாளையம்** என்பது நாமக்கல் மாவட்டம் திருச்செங்கோடு வட்டத்தில் உள்ள சிற்றூர்.  
திருச்செங்கோட்டிலிருந்து கொக்கராயன்பேட்டை வழியாக ஈரோடு செல்லும் சாலையில் பத்தாம் கல் தொலைவில் விட்டம்பாளையம் என்னும் ஊர் உள்ளது. அவ்வூரில் இருந்து இடப்புறமாகப் பிரிந்து செல்லும் மண்பாதையில் ஒரு கல் தொலைவில் அக்கமாபாளையம் அமைந்துள்ளது. எர்ர கொல்ல என்னும் பிரிவைச் சேர்ந்த தொட்டிய நாயக்கர் சாதியினர் அதிகமாக வசிக்கின்றனர். அவர்கள் வழிபடும் பெண்தெய்வம் அக்கம்மா. ஆகவே அப்பெயரைச் சிறப்புக்கூறாகவும் பாளையம் என்பதைப் பொதுக்கூறாகவும் கொண்டு இவ்வூர்ப் பெயர் உருவாகி உள்ளது. கொங்கு வேளாளர், நாட்டுக் கவுண்டர், அருந்ததியர் ஆகிய சாதியினரும் இவ்வூரில் வசிக்கின்றனர். காவிரிப் பாசனம் ஓரளவுக்குக் கொண்ட ஊர் இது.
# திட்டை

**திட்டை** (ஆங்கிலம்:Thittai) அல்லது தென்குடித்திட்டை தஞ்சாவூர் மாவட்டத்தில் உள்ள ஒரு கிராமம் ஆகும்.
# திட்டை

## அமைவிடம்

தஞ்சாவூர் வட்டத்தில், தஞ்சாவூர் மாவட்டத்தில், தஞ்சாவூருக்கு வட மேற்கே 9 கி.மீ. தூரத்தில் திட்டை அல்லது தென்குடித்திட்டை என அழைக்கப்படும் இவ் கிராமம் உள்ளது.
# திட்டை

## வரலாறு

இது காவிரியின் கிளைகளான வெண்ணாறு, வெட்டாறு ஆகியவற்றின் இடையில்லான திட்டில் அமைந்துள்ள ஊரானதால் திட்டை எனப் பெயர் பெற்றது.
# திட்டை

## சிறப்புகள்

குரு பரிகாரதலமான தென்குடித்திட்டை வசிட்டேசுவரர் கோயில் என அழைக்கப்படும் சிவாலயம் இவ் ஊரில் உள்ளது.
# திட்டை

## போக்குவரத்து

தஞ்சையிலிருந்து போக்குவரத்து வசதி நிறைய உண்டு.
# திட்டை

## ஆதாரங்கள்

மக்கள் கணக்கெடுப்பு; தமிழ்நாடு 2001
# முகில் பதிப்பகம்

சென்னையிலுள்ள அமைந்துள்ள நூல் வெளியீட்டு நிறுவனங்களில் ஒன்று முகில் பதிப்பகம். புதிய படைப்பாளிகளுக்கு முதலிடம் தந்து அவர்களின் படைப்பினை உயர் தரத்திற்கு பதிந்து தருவது, மூத்த படைப்பாளிகளின் வழியில் இலக்கிய பணியில் திகழ்ந்து சிறப்புற செயலாற்றுவது என்கிற கொள்கையை நோக்கமாகக் கொண்டு தமிழகக் கவிஞர்களுள் ஒருவரான வித்யாசாகர் இதை நிறுவியுள்ளார்.
# இந்திய மாநிலங்களின் தற்போதைய முதலமைச்சர்கள்

**முதலமைச்சர்** என்பவர் இந்தியக் குடியரசில் உள்ள இருபத்தி ஒன்பது மாநிலங்கள் மற்றும் இரண்டு ஒன்றியப் பகுதிகள் (தில்லி மற்றும் புதுச்சேரி) ஒவ்வொன்றின் தலைவராக இருக்கிறார். இந்திய அரசியலமைப்பின் படி, மாநில அளவில் ஆளுநர் சட்டப்படி தலைவராக இருப்பினும், நடைமுறைப்படி செயலாக்க அதிகாரம் முதலமைச்சரிடம் இருக்கிறது. பொதுவாக மாநில சட்டமன்றத் தேர்தலுக்குப் பின், பெரும்பான்மை இடங்களைப் பெற்ற கட்சியை (அல்லது கூட்டணியை) அரசாங்கம் அமைக்க ஆளுநர் அழைப்பு விடுப்பார். சட்டமன்றத்தில் நம்பிக்கையைப் பெற்ற ஒரு முதலமைச்சரின் பதவிக்காலம் ஐந்து ஆண்டுகள் ஆகும். பிறகு அவர் எத்தனை முறை அப்பதவியை வகிக்க வேண்டும் என்ற வரைமுறை இல்லை.  
அக்டோபர் 2019 முதல் ஜம்மு-காஷ்மீரில் முதலமைச்சர் பதவி காலியாக உள்ளதால் குடியரசுத் தலைவர் ஆட்சி நடைமுறையில் உள்ளது. மற்ற 30 மாநிலங்களில் மேற்கு வங்காளத்தின் மம்தா பானர்ஜி ஒருவரே பதவியில் உள்ள பெண் முதல்வர் ஆவார்.2000ஆம் ஆண்டு முதல் தற்போது வரை தொடர்ந்து ஆட்சியில் உள்ள ஒடிசாவின் நவீன் பட்நாயக் நீண்ட காலம் பதவியில் உள்ள முதல்வர் ஆவார். மிசோரமின் ஜோரம்தங்கா மூத்த முதல்வரும் அருணாச்சல பிரதேசத்தின் பெமா காண்டு இளைய முதல்வரும் ஆவர். 12 மாநிலங்களில் பாஜகவும் 5 மாநிலங்களில் காங்கிரசு கட்சியும் 2 மாநிலங்களில் ஆம் அத்மியும் ஆட்சியில் உள்ளன. மற்ற கட்சிகள் எதுவும் ஒன்றுக்கும் மேற்பட்ட மாநிலத்தில் ஆட்சியில் இல்லை.  
29 இந்திய மாநிலங்களுக்கும் இரண்டு ஆட்சிப்பகுதிகளுக்கும் முப்பதொன்று முதலமைச்சர்கள் உள்ளனர். அவர்களது பட்டியல் வருமாறு:
# இந்திய மாநிலங்களின் தற்போதைய முதலமைச்சர்கள்

## மாநிலங்களின் முதலமைச்சர்கள்

| 1 | ஆந்திரப் பிரதேசம் | **நா. சந்திரபாபு நாயுடு** | <small> | தெலுங்கு தேசம் கட்சி |  |
| --- | --- | --- | --- | --- | --- |
| 2 | அருணாச்சலப் பிரதேசம் | **பெமா காண்டு** | <small> | பாரதிய ஜனதா கட்சி |  |
| 3 | அசாம் | **ஹிமாந்த பிஸ்வாஸ் சர்மா ** | <small> | பாரதிய ஜனதா கட்சி |  |
| 4 | பீகார் | **நிதிஷ் குமார் ** | <small> | ஐக்கிய ஜனதா தளம் |  |
| 5 | சத்தீசுக்கர் | **விஷ்ணு தேவ் சாய்** | 13 டிசம்பர் 2023 | பாரதிய ஜனதா கட்சி |  |
| 6 | தில்லி தேசிய தலைநகர் பகுதி† | **ரேகா குப்தா** | <small> | பாரதிய ஜனதா கட்சி |  |
| 7 | கோவா | **பிரமோத் சாவந்த்** | <small> | பாரதிய ஜனதா கட்சி |  |
| 8 | குசராத் | **புபேந்திர படேல்** | <small> | பாரதிய ஜனதா கட்சி |  |
| 9 | அரியானா | **நயாப் சிங் சைனி** | <small> | பாரதிய ஜனதா கட்சி |  |
| 10 | இமாச்சலப் பிரதேசம் | **சுக்விந்தர் சிங் சுகு** | <small> | இந்திய தேசிய காங்கிரசு |  |
| 11 | சம்மு காசுமீர் | உமர் அப்துல்லா | <small> | ஜம்மு காஷ்மீர் தேசிய மாநாட்டு கட்சி |  |
| 12 | சார்க்கண்டு | **ஹேமந்த் சோரன்** | <small> | ஜார்கண்ட் முக்தி மோர்ச்சா |  |
| 13 | கர்நாடகா | சித்தராமையா | <small> | இந்திய தேசிய காங்கிரசு |  |
| 14 | கேரளா | **பினராயி விஜயன்** | <small> | இந்திய கம்யூனிஸ்ட் கட்சி (மார்க்சிஸ்ட்) |  |
| 15 | மத்தியப் பிரதேசம் | **மோகன் யாதவ்** | 12 டிசம்பர் 2023 | பாரதிய ஜனதா கட்சி |  |
| 16 | மகாராட்டிரம் | **தேவேந்திர பத்னாவிசு** | <small> | பாரதிய ஜனதா கட்சி |  |
| 17 | மணிப்பூர் | **குடியரசுத் தலைவர் ஆட்சி** | <small> |  |  |
| 18 | மேகாலயா | **கான்ராட் சங்மா** | <small> | தேசிய மக்களின் கட்சி |  |
| 19 | மிசோரம் | **லால்துஹோமா** | 8 டிசம்பர் 2023 | ஜோரம் மக்கள் இயக்கம் |  |
| 20 | நாகாலாந்து | **நைபியூ ரியோ** | <small> | தேசிய ஜனநாயக முற்போக்குக் கட்சி |  |
| 21 | ஒடிசா | **மோகன் சரண் மாச்சி** | <small> | பாரதிய ஜனதா கட்சி |  |
| 22 | புதுச்சேரி† | **ந. ரங்கசாமி** | <small> | அகில இந்திய நமது ராஜ்ஜியம் காங்கிரஸ் |  |
| 23 | பஞ்சாப் | பகவந்த் மான் | <small> | ஆம் ஆத்மி கட்சி |  |
| 24 | ராஜஸ்தான் | **பஜன்லால் சர்மா** | <small> | பாரதிய ஜனதா கட்சி |  |
| 25 | சிக்கிம் | **பிரேம் சிங் தமாங்** | <small> | சிக்கிம் கிராந்திகாரி மோர்ச்சா |  |
| 26 | தமிழ்நாடு | **மு க. ஸ்டாலின்** | <small> | திராவிட முன்னேற்றக் கழகம் |  |
| 27 | தெலங்கானா | **அனுமுலா ரேவந்த் ரெட்டி** | இந்திய தேசிய காங்கிரசு |  |  |
| 28 | திரிபுரா | **மாணிக் சாகா** | <small> | பாரதிய ஜனதா கட்சி |  |
| 29 | உத்தரப் பிரதேசம் | **யோகி ஆதித்யநாத்** | <small> | பாரதிய ஜனதா கட்சி |  |
| 30 | உத்தராகண்டம் | **புஷ்கர் சிங் தாமி** | <small> 4 சூலை 2021 | பாரதிய ஜனதா கட்சி |  |
| 31 | மேற்கு வங்காளம் | **மம்தா பானர்ஜி** | <small> | அகில இந்திய திரிணாமுல் காங்கிரசு | } |
- ஆட்சிப்பகுதிகள்
# இந்திய மாநிலங்களின் தற்போதைய முதலமைச்சர்கள்

## கட்சிவாரியாக

2022ல் நடைபெற்ற ஐந்து மாநில சட்டமன்றத் தேர்தலுக்குப் பிறகு இந்திய மாநிலங்களில் ஆட்சி செய்யும் கட்சிகளின் நடப்பு பட்டியல்:  
| பாரதிய ஜனதா கட்சி | 15 | அருணாச்சல் பிரதேசம், அரியானா, குசராத், அசாம், உத்தராகண்டம், உத்தரப் பிரதேசம், மணிப்பூர், கோவா, மகாராட்டிரம், திரிபுரா, மேகாலயா, மத்தியப் பிரதேசம், சத்தீஸ்கர், இராஜஸ்தான், புதுச்சேரி† | தேசிய ஜனநாயக கூட்டணி |
| --- | --- | --- | --- |
| இந்திய தேசிய காங்கிரசு | 7 | இமாச்சலப் பிரதேசம், கருநாடகம், தெலங்கானா | ஐக்கிய முற்போக்குக் கூட்டணி |
| இந்திய கம்யூனிஸ்ட் கட்சி (மார்க்சிஸ்ட்) | 1 | கேரளா |  |
| திராவிட முன்னேற்றக் கழகம் | 1 | தமிழ்நாடு | ஐக்கிய முற்போக்குக் கூட்டணி |
| ஜார்க்கண்ட் முக்தி மோர்ச்சா | 1 | சார்க்கண்டு | ஐக்கிய முற்போக்குக் கூட்டணி |
| ஒய். எஸ். ஆர். காங்கிரஸ் | 1 | ஆந்திரப் பிரதேசம் |  |
| நாகாலாந்து மக்கள் முன்னணி | 1 | நாகாலாந்து | தேசிய ஜனநாயக கூட்டணி |
| சிக்கிம் கிராந்திகாரி மோர்ச்சா | 1 | சிக்கிம் |  |
| ஐக்கிய ஜனதா தளம் | 1 | பீகார் | ஐக்கிய முற்போக்கு கூட்டணி |
| ஆம் ஆத்மி கட்சி | 1 | பஞ்சாப், தில்லி†, |  |
| பிஜு ஜனதா தளம் | 1 | ஒரிசா |  |
| திரிணாமுல் காங்கிரசு | 1 | மேற்கு வங்காளம் |  |
| ஜோரம் மக்கள் இயக்கம் | 1 | மிசோரம் |  |
| தேசிய மக்கள் கட்சி | 1 | மேகாலயா | } |  
தற்போது, பாரதிய ஜனதா கட்சி தலைமையிலான தேசிய ஜனநாயக கூட்டணி 15 மாநிலங்களிலும் 1 ஆட்சிப்பகுதியிலும் (புதுச்சேரி) ஆட்சி புரிகின்றது. காங்கிரஸ் தலைமையிலான ஐக்கிய முற்போக்குக் கூட்டணி 4 மாநிலங்கலும்; ஆம் ஆத்மி கட்சி ஆட்சிப்பகுதிலும் (தில்லி) பஞ்சாப் மாநிலத்திலும் ஆட்சி புரிகின்றது. மீதமுள்ள 9 மாநிலங்களிலும் மாநிலக் கட்சிகள் ஆட்சி புரிகின்றன.
# கிளிப்பர் நடவடிக்கை

**கிளிப்பர் நடவடிக்கை** (*Operation Clipper*) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நடந்த ஒரு சண்டை. சிக்ஃபிரைட் கோடு போர்த்தொடரின் ஒரு பகுதியான இதில் நேசநாட்டுப் படைகள் ரோயர் பகுதியின் கெய்லென்கிர்ச்சென் வீக்கப்பகுதியைக் (salient) கைப்பற்றின.  
கெய்லென்கிர்ச்சென் பகுதி வர்ம் ஆற்றுக்கு அருகே ஆஃகன் நகரிலிருந்து தெற்கே 20 கி. மீ தொலைவில் உள்ளது. இது ஜெர்மானிய அரண்நிலையான சிக்ஃபிரைட் கோட்டின் ஒரு பகுதியாகும். பிரிட்டானிய 2வது ஆர்மியின் படைநிலைகளுக்கும் அமெரிக்க 9வது ஆர்மியின் படைநிலைகளுக்கும் இடைப்பட்ட பகுதியில் அமைந்திருந்த இந்த வீக்கப்பகுதி நேசநாட்டுப் படைப் போக்குவரத்துக்கு இடையூறாக இருந்தது. எனவே இதனைக் கைப்பற்ற நேசநாட்டுத் தளபதிகள் முடிவு செய்தனர்.  
கிளிப்பர் நடவடிக்கை என்று குறிப்பெயரிடப்பட்ட கெய்லென்கிர்ச்செனைக் கைப்பற்றும் முயற்சி, நவம்பர் 18ம் தேதி தொடங்கியது. ரோயர் பகுதி, ஊர்ட்கென் காடு ஆகிய பகுதிகளைக் கைப்பற்றும் நடவடிக்கைகளின் ஒரு பகுதியாக இது மேற்கொள்ளப்பட்டது. நவம்பர் 18, 1944ல் பிரிட்டானிய 30வது கோர் கெய்லென்கிர்ச்சென் மீதான தாக்குதலைத் தொடங்கியது. கன மழையினூடே இரு தரப்புகளுக்கிடையே சண்டை நடைபெற்றது. இரு நாட்கள் சண்டைக்குப்பின் கெய்லென்கிர்ச்சென் வீக்கபகுதியை நேசநாட்டுப் படைகள் கைப்பற்றின. தொடர் மழை பெய்து கொண்டிருந்ததால் அதன் சுற்றுப்புறப் பகுதிகளை உடனே கைப்பற்ற முடியவில்லை. நவம்பர் 23ம் தேதி முன்னேற்றமின்மையால் கிளிப்பர் நடவடிக்கையை நேசநாட்டுத் தளபதிகள் முடித்துக் கொண்டனர்.
# சித்திரக் கவி

**சித்திரக்கவி** என்பது தமிழில் காணப்படும் இலக்கியப் பாங்குகளில் ஒன்று. தொல்காப்பியம் குறிப்பிடும் வண்ணங்கள் சித்திரக் கவிகளின் தோற்றுவாய். திருமங்கையாழ்வாரால் பாடப்பட்ட "திருஎழுகூற்றிருக்கை" ஓவியப் பாங்குடன் அமைந்த சித்திரக்கவி. இவரைப் பின்பற்றி அருணகிரிநாதரும் அமைத்துள்ளார். இவர்களின் வரிசையில் பாம்பன் சுவாமிகளும் சித்திரக்கவிகள் படைத்துள்ளார்.
# சித்திரக் கவி

## விளக்கம்

எல்லா பொருள்களும் முழுமையுர உணரும் பரஞானம் வாய்ப்பதற்காக அருளப் பட்டவை சித்திரக்கவிகள்" என்று சேக்கிழார் கூறியுள்ளார் (பெரிய புராணம் 2179 & 2180). பாடுபவரின் மொழிபுலமை மற்றும் மொழியின் செழுமையை மற்றவர்களுக்கு வெளிப்படுத்தும்படி அமைந்தவை சித்திரக்கவிகள் என்பது ஆய்வலர் முடிவு. தமிழ் தவிர பிற மொழிகளில் இந்த கவி அமைப்பு கிடையாது என்று கருதப்படுகிறது.
# சித்திரக் கவி

## சில வகையான சித்திரக் கவிகள்

- அட்டநாக பந்தம்
- எழுத்துவர்த்தனம்
- மாலை மாற்று
# சித்திரக் கவி

## பாம்பன் சுவாமிகள்

பாம்பன் குமரகுருதாச சுவாமிகள் இராமேசுவரம் அருகில் உள்ள பாம்பன் என்னும் ஊரில் சாத்தப்பிள்ளை - செங்கமல அம்மாள் ஆகியோருக்கு 1853 (தோரயமாக) பிறந்தவர். தனது வாழ்நாள் முழுவதும் தமிழுக்கும் சைவ நெறியாகிய குகப்ரம்ம நெறிக்கும் தனது படல்களாலும், சாத்திரங்களாலும் தொண்டாற்றினார். அவர் பிரப்பன்வலசை என்ற ஊரில் 35 நாட்கள் கடுந்தவம் புரிந்து முருகப்பெருமானிடம் நேரில் உபதேசம் பெற்றதாக நம்பப்படுகிறது.. உபநிஷத்துகளிலும், சிவாகமங்களிலும் கூறப்பட்டுள்ள சந்நியாச விதிமுறைகளை தவறாது கடைப்பிடித்தர். அவர் இயற்றிய படல்களின் எண்ணிக்கை 6666. இவற்றை 6 மண்டலங்கலாக வகுத்துள்ளார். வடசொல் கலவாது, தூய தமிழ்ச் சொற்களைக் கொண்டு " சேந்தன் செந்தமிழ்" என்னும் நூலையும் எழுதி உள்ளார் . பாம்பன் சுவாமிகள் இயற்றிய 6 மண்டலங்களில் 2வது மண்டலத்தைச் சேர்ந்த திருவலங்கற்றிரட்டு 2ம் காண்டம் முழுவதும் நான்கு வகைப் பாக்களையும் அவற்றின் பாவினங்களையும் யாப்பிலக்கண ஐயங்களை போக்குமாறு முருகப்பெருமானை பாடுபொருளாகக் கொண்டு உதாரணச் செய்யுட்களாகப் பாடப்பெற்றவையாகும். இவற்றுள் வெள்ளியல், ஆசிரியவியல், கலியியல், வஞ்சியியல், எனும் நான்கு செய்யுட் பிரிவுகளிலும் எண்ணற்ற சித்திரக்கவிகள் பாடியுள்ளார். 4ம் மண்டலத்தைச் சேர்ந்த பத்து பிரபந்தம் முழுவதுமே சித்திரக்கவிகளாக அமைத்து பாடியுள்ளார். சித்திரக்கவிகளுக்கு உள்ளே பல சித்திரக்கவிகளை அமைத்து விசித்திரக்கவிகளாக இயற்றியுள்ளார் . சந்தங்களும் அமைதுள்ளார்.எடுத்துக்காட்டாக சஸ்த்ர பந்த்ம், மயூர பந்தம், கமல பந்தம், மாலைமாற்று, காதை கரப்பு, இரத பந்தம், சதுரங்க பந்தம், ஒற்றிலாச் சுழிகுளம், சருப்பதோ பத்திரம், அந்தாதித் தொடை நான்காரைச் சக்கரம், நாற்கூற்றிருக்கை, துவிதநாக பந்தம் என பல வகைகள் ஆய்வாளர்களுக்கு பொக்கிஷமாக உள்ளன. பாம்பன் சுவாமிகள் மே 30, 1929 அன்று சமாதி அடைந்தார். அவரது சமாதி கோவில் சென்னை - திருவான்மியூரில் உள்ளது.
# சித்திரக் கவி

## துணை நூல்கள்

- 1)முதல் மண்டலமகிய குமரகுருதாச சுவாமிகள் பாடல், 1986, பாம்பன் மெர்கண்டைசர்ஸ் வெளியீடு
- 2)சித்திரக்கவிகள், 1998, பங்கஜம் பதிப்பகம் வெளியீடு
# இரட்டைமணி மாலை

**இரட்டைமணி மாலை** என்பது பிரபந்தம் எனப்படும் தமிழ்ச் சிற்றிலக்கிய வகைகளில் ஒன்று. மணிகளைக் கோர்ப்பது போல் வெண்பா, கட்டளைக் கலித்துறை என்னும் பாவகைகளால் அல்லது வெண்பா, விருத்தப்பா என்னும் பாவகைகளால் அமையும் இந்த இலக்கியவகை அந்தாதியாகவும் அமைந்திருக்கும். மொத்தம் இருபது பாடல்களைக் கொண்டிருப்பது இதன் இலக்கணம்.
# இரட்டைமணி மாலை

## வரலாறு

தமிழ் மொழியில் முதல் இரட்டைமணி மாலை காரைக்கால் அம்மையார் பாடியது. அடுத்துத் தோன்றியவை கபிலதேவ நாயனார் பாடிய இரண்டு நூல்கள். இவற்றிற்குப் பின்னர் இந்த இரட்டைமணிமாலை தோன்றியது.
# இரட்டைமணி மாலை

## எடுத்துக்காட்டு

கீழே தில்லைச் சிவகாமியம்மை இரட்டைமணிமாலையில் இருந்து முதல் மூன்று பாடல்கள் எடுத்துக் காட்டுக்காகத் தரப்பட்டுள்ளன. முதல் பாடல் நேரிசை வெண்பாவில் அமைய இரண்டாம் பாடல் கட்டளைக் கலித்துறையில் அமைந்துள்ளது. மூன்றாம் பாடல் மீண்டும் நேரிசை வெண்பாவில் உள்ளது. இவ்வாறு இருபது பாடல்களும் மாறிமாறி அமையும்.  
முதற்பாடல் "மான்" என்ற சொல்லில் முடிய இரண்டாம் பாடல் "மாகம்" என்று தொடங்குகிறது. இரண்டாம் பாடல் அங்கவர்க்கே என முடிய அடுத்த பாடல் அங்கம் எனத் தொடங்கிகிறது. இவ்வாறே இருபது பாடல்களும் அந்தாதியாக அமைகின்றன.  
**நேரிசை வெண்பா**
: சீர்பூத்த செல்வத் திருத்தில்லை மன்றகமென்
: கார்பூத்த நெஞ்சகமாகக் கைக்கொண்டாள் - ஏர்பூத்துள்
: ஐய மொருங்கீன்ற வந்நுண் மருங்கொசிய
: வைய மொருங்கீன்ற மான்.  
**கட்டளைக் கலித்துறை**
: மாகந் திருவுரு மன்றுடை யார்க்கெனின் மற்றுனக்கோர்
: பாகந் தரவொர் படிவமுண் டேபர மானந்தமே
: ஏகந் தருந்திரு மேனிய தாக்கிமற் றெண்ணிறந்த
: ஆகந் தருவது மம்மைநின் னாடல்கொ லங்கவர்க்கே.  
**நேரிசை வெண்பா**
: அங்கம் பகுந்தளித்த வம்பலத்தார்க் காம்பலங்கைச்
: சங்கொன்று கொங்கைத் தழும்பொன்றே - நங்கையுனை
: வந்திப்பார் பெற்றவர மற்றொருநீ வாய்த்ததிரு
: உந்திப்பா ரேழு மொருங்கு.
# இரட்டைமணி மாலை

## இரட்டைமணி மாலைகள் சில

- பழனி இரட்டைமணிமாலை
- களக்காட்டுச் சத்யவாசகர் இரட்டைமணிமாலை
- திரு இரட்டைமணிமாலை
- தில்லைச் சிவகாமியம்மை இரட்டைமணிமாலை
- சிவகாமியம்மை இரட்டைமணிமாலை
- சிவபெருமான் திரு இரட்டைமணிமாலை
- திருநாரையூர்ப் பிள்ளையார் இரட்டைமணிமாலை
- கேசவப் பெருமாள் இரட்டைமணிமாலை
- சித்திவிநாயகர் இரட்டைமணிமாலை
- கொக்குவில் சித்திவிநாயகர் இரட்டைமணி மாலை
- நாகைத்திருவிரட்டை மணிமாலை
- வண்ணைத் திருமகள் இரட்டைமணிமாலை
- விரகந்தி விநாயகர் இரட்டைமணிமாலை
- பாற்கரசேதுபதி இரட்டைமணிமாலை
- **மயிலம் முருகன் இரட்டைமணிமாலை**  
இருபது பாடல்களால் வரும். கட்டளைக் கலித்துறை, வெண்பா எனும் இருபாவகைகளும் தொடர்ந்து அந்தாதித்தொடையில் வருவது. இரட்டைக்கிளவி, இரட்டைத்தொடை என்னும் இலக்கணயாப்புக் கலைச்சொற்களோடு ஒப்புமை உடையது.  
இதன் சொல்லோ, சொற்பகுதியோ இரட்டிப்பது இல்லை. இருவகைப்பாக்கள் இணைந்து வரும் தன்மையே இரட்டைமணி மாலையில் காணப்படுகிறது. பக்தி தொடர்பாகப் பெரும்பாலும் இது காணப்படுவதால் =திரு+ என்னும் அடைமொழி சேர்த்துத் திருவிரட்டைமணிமாலை எனப்படுகிறது.
# இரட்டைமணி மாலை

## காரைக்காலம்மையார் கண்டது

இரட்டைமணி மாலை என்னும் இலக்கிய வகையில் முதல் நூலைப்பாடியவர் காரைக்காலம்மையார் ஆவார். இவர் கி.பி 4 ஆல்லது 5ஆம் நூற்றாண்டைச் சேர்ந்தவர். இதற்கு முன்பு இரட்டைமணி மாலை பாடியதாகச் சான்று இல்லை.
# இரட்டைமணி மாலை

## அம்மையாரின் திருவிரட்டைமணிமாலை

முதலில் கட்டளைக் கலித்துறையும் அடுத்து நேரிசை வெண்பாவும் எனத் தொடர்ந்து வகைக்குப் பத்து பாடல்களாக மொத்தம் இருபது பாக்களைக் கொண்டு அந்தாதித்தொடையால் ஆக்கப்பட்டுள்ளது.
# இரட்டைமணி மாலை

## பவளமும் முத்தும்போல

இரட்டைமணிமாலையென்பது பவளமும் முத்துமாகிய இருவேறு மணிகள் மிடைந்தமாலை போல வெண்பாவும் கட்டளைக் கலித்துறையும் அந்தாதியாக அமையவும், உறும் முதலும் மண்டலிக்கவும் இருபது செய்யுட்களாற் பாடப்பெறும் பிரபந்தம்+ - குமரகுருபரசுவாமிகள் பிரபந்தத் திரட்டு–பக்கம் 125 எனத் தமிழ்த்தாத்தா உ.வே.சா குறிப்பிட்டுள்ளார்.
# இரட்டைமணி மாலை

## வைரமும் மரகதமும்போல

வெண்பா என்பது வைரமணியை ஒத்தது என்றும் கட்டளைக் கலித்துறை மரகதமணியை ஒத்தது என்றும் கொண்டு, வைரமும் மரகதமும் விரவத்தொடுத்தமாலை போல வெண்பாவும் கட்டளைக் கலித்துறையும் விரவத்தொடுக்கப் பட்டதாகலின், இந்த இலக்கிய வகை இரட்டைமணிமாலை என்னும் பெயர் பெற்று வழங்குகிறது என்று முனைவர் ந. வீ. செயராமன் குறிப்பிடுகின்றார். (சிற்றிலக்கியத் திறனாய்வு பக். 116) வெவ்வேறு உவமைகளை வெவ்வேறு ஆசிரியர்கள் வெண்பாவுக்கும் கட்டளைக் கலித்துறைக்கும் வழங்கியுள்ளார்கள், வடமொழி கலந்த தமிழை மணிப்பவள நடை என்றதைப்போல.
# இரட்டைமணி மாலை

## இலக்கண ஆய்வு

### தொல்காப்பியத்தில் தோற்றம்

பிற்காலத்தில் வளர்ச்சியடைந்த சிற்றிலக்கியங்கட்கெல்லாம் விதை தொல்காப்பியத்தில் காணலாம். அவர்கூறும் எண்வகை வனப்புக்களுள் ஓன்று விருந்து என்பது "விருந்தே தானும் புதுவது கிளந்த யாப்பின் மேற்றே" (தொல் .செய்.நூ 231) எனும் கூற்றால் அறியலாம். அதற்கு உரையாசியர்களான இளம்பூரணர், பேராசிரியர் போன்றோர் உரைத்துள்ள விளக்கத்தால் உணரலாம்.  
இலக்கியம் கண்டு இலக்கணம் வகுத்த தொல்காப்பியமே எதிர்கால இலக்கியம் உருவாவதற்கும் விளை நிலமாய் இருக்கிறது. விளைந்திட்ட பயிர்வகைகட்கு இலக்கணம் கூறி வரையறை செய்வன பிற்காலப் பாட்டியல் நூல்கள். வரையறைக்கும் மேலும் காலத்தேவைக்கும் கற்பனைக்கு மேற்ப, இலக்கிய வகைகள் புதிதாக எழுகின்றன.
# இரட்டைமணி மாலை

## இலக்கண ஆய்வு

### பாட்டியல்நூல்கள்

சிற்றிலக்கியங்கள் தொண்ணுற்றாறு எனக் கூறப்பட்டாலும், உண்மையில் அவை முந்நூற்று நாற்பத்தைந்து. பெயர் வேறுபாடு கருதி நீக்கினும், இந்த இலக்கிய வகைகள் முந்நூற்று முப்பத்தொன்று. இவை பிற்சேர்க்கையில் அகரவரிசையில் குறிப்பிட்டுள்ளன. என ”சிற்றிலக்கியத் திறனாய்வு” நூலாசிரியர் குறிக்கின்றார் (பக்கம் 45; 163)  
இரட்டைமணி மாலையின் இலக்கணத்தை விளக்கும் பாட்டியல் நூல்களாவன: பன்னிருபாட்டியல், வெண்பாப்பாட்டியல், நவநீதப்பாட்டியல், சிதம்பரப்பாட்டியல், ஈலக்கண விளக்கப்பாட்டியல், பிரபந்தமரபியல், பிரபந்ததீபம், பிரபந்ததீபிகை, தொன்னூல் விளக்கம், முத்துவீரியம், சாமிநாதம்.
# பிடரிக்கோடன்

**பிடரிக்கோடன்** (*Tuatara*) என்பது நியூசிலாந்து நாட்டில் மட்டுமே வாழும் ஊர்வன வகுப்பைச் சேர்ந்த விலங்கு ஆகும். இது பார்ப்பதற்கு ஓணான், ஓந்தி முதலிய பல்லிகளைப் போலவே தோன்றினாலும், அவ்வினங்களில் இருந்து வேறுபடும் *நீள்மூக்குத்தலையி* எனும் வரிசையில் வரும் விலங்கு ஆகும். 200 மில்லியன் ஆண்டுகளுக்கு முன்னர் பல்கிச் செழித்திருந்த நீள்மூக்குத்தலையி வரிசையில் இரு பிடரிக்கோடன் இனங்கள் மட்டுமே இன்றும் வாழ்ந்து கொண்டிருப்பவை. பின்னர் ஆய்வின்போது இவற்றின் பல உடற்கூறுகள் ஊர்வனவற்றின் பொது மூதாதையருடையவை என்றும் வேறு ஊர்வனவற்றில் இல்லாதவை என்றும் அறிந்து தனியாக வகைப்படுத்தியுள்ளனர்.
# பிடரிக்கோடன்

## உடலமைப்பு

பிடரிக்கோடன்கள் மரப்பழுப்பு நிறத்தோற்றம் கொண்டவை. தலை முதல் வாலின் நுனி மட்டிலும் 80 செ.மீ. நீளம் வரை இருக்கின்றன. இவற்றின் உயர்ந்த அளவு எடை 1.3 கிலோ ஆகும். இவ்விலங்குகளின் புறமுதுகுப் பகுதியில் மலைகளில் உள்ள கொடுமுடிகளைப் (கோடு) போன்ற உச்சி இருக்கும். குறிப்பாக ஆண் விலங்குகளில் இது மிகுந்து இருக்கும். இதன் காரணமாகவே இவற்றை நியூசிலாந்துப் பழங்குடியினரின் மொழியான மௌரியில் "முதுகில் கொடுமுடிகள்" எனும் பொருளில் 'டுவாட்டரா' என்று அழைக்கின்றனர். இவ்விலங்குகளுக்கான ஆங்கிலப் பெயராகவும் 'டுவாட்டரா' என்பது நிலைபெற்றுள்ளது. இவற்றின் மேல்தாடையில் உள்ள இருவரிசைப்பற்கள் கீழ்த்தாடையில் உள்ள ஒருவரிசைப்பற்களின் மீது அண்டி இருக்கும் பல் அமைப்பு வேறு எந்த விலங்கிலும் காணப்படாத ஒன்று. மேலும் இவற்றின் நெற்றிப்பகுதியில் இருக்கும் "மூன்றாவது கண்" என்று கருதப்படும் உறுப்பும் மிகவும் விந்தையானதாகும். இதன் பயன் என்னவென்று அறிவதற்கு இன்னும் ஆய்வுகள் நடந்து வருகின்றன. பகல் இரவு மாற்றத்திற்கேற்ப உடல் இயக்கங்களை அமைத்துக் கொள்ளும் நாடொறு இசைவுக்கும் (*circadian rhythm*), வெப்பநிலைச் சுழற்சிக்கேற்ப நடத்தையை அமைத்துக் கொள்ளவும் உதவும் உறுப்பாக இருக்கலாம் எனக் கருதப்படுகிறது. இவ்விலங்குகளுக்குப் புறக்காதுகள் இல்லாவிட்டாலும் இவற்றின் எலும்புக்கூட்டில் உள்ள விந்தையான அமைப்பினால் இவற்றுக்குக் கேட்கும் திறன் உண்டு. படிவளர்ச்சியில் மீன்களின் வரிசையில் இருக்கும் சில பண்புகள் இவை என்பது குறிப்பிடத்தக்கது. இவற்றை வாழும் படிவங்கள் எனச் சிலர் அழைத்த போதிலும், உண்மையில் இடையூழிக் காலத்தில் இருந்து இவற்றின் மரபணுக்கள் மாறி வந்திருப்பதை ஆய்வுகள் காட்டுகின்றன.
# பிடரிக்கோடன்

## சூழியல்

இவை அழியும் தருவாயில் உள்ள விலங்குகள். 1989-ம் ஆண்டு வரை இவற்றின் இரண்டாவது சிற்றினம் கண்டுபிடிக்கப்படவில்லை. 2008-ல் இக்காப்பகத்தில் சில பேணுகைப் பணிகளை மேற்கொள்ளும்போது ஒரு பிடரிக்கோடன் முட்டைக்கூட்டைக் கண்டனர். சில நாட்களுக்குப்பின் பார்ப்பு (ஊர்வனக்குஞ்சு) ஒன்றையும் கண்டனர். கடந்த 200 ஆண்டுகளில் நியூசிலாந்து முதன்மைத்தீவில் பிடரிக்கோடன் இயல்பில் வெற்றியுடன் முட்டையிட்டுக் குஞ்சுபொரித்தது இதுவே முதல் முறையாகும்.
# நாட்டுப்புறப் பெண் தெய்வங்கள்

தமிழ் நாட்டில் பல **நாட்டுப்புறப் பெண் தெய்வங்கள்** வழிபடப்படுகின்றன. நாட்டுப்புற மக்களின் வாழ்வியலில் முக்கிய கூறாக விளங்குபவை வழிபாடாகும். அவர்கள் வாழ்வின் எந்தவித நிகழ்ச்சிக்கும் முதலில் தெய்வ வழிபாடே முன்நிற்கின்றன.
# நாட்டுப்புறப் பெண் தெய்வங்கள்

## தோற்றம்

நாட்டுப்புற மக்களால் வழிபடப்பெறும் இத்தெய்வங்கள் நாட்டுப்புறத் தெய்வங்களாகும். இத்தெய்வங்களின் வரலாறு மக்களால் நன்கு அறியப்பட்டவையே. இத்தெய்வங்களின் தோற்றங்களுக்குப் பல வாய்மொழிக் கதைகள் வழங்கப்பட்டு வருகின்றன. மேலும், இத்தெய்வங்கள் மக்களுள் மக்களாக வாழ்ந்து, தானாகவோ, ஊர் நன்மைக்காகவோ அல்லது குறிப்பிட்ட சிலரால் வன்கொலை செய்யப்பட்டோ உயிரிழந்தவர்கள். அதிலும் குறிப்பாக பெரும்பாலான பெண் தெய்வங்கள் கொல்லப்பட்டு இறந்தவர்கள் என்பது கவனிக்கத்தக்கது. ஊரில் ஏற்படும் நோய்க்கும், மழை பெய்யாமைக்கும் இத்தெய்வங்களே காரணம் என்று நம்பினர். எனவே அவற்றுக்கு வழிபாடுகள் செய்து மக்கள் தெய்வங்களாக வணங்கினர். அவ்வாறு வணங்கப் பெறும் தெய்வங்களுள் பெரும்பான்மை பெண் தெய்வங்களே என்பது குறிப்பிடத்தக்கது.
# நாட்டுப்புறப் பெண் தெய்வங்கள்

## வகைகள்

இப்பெண் தெய்வங்கள், ஊர்த் தெய்வங்கள், பொதுத் தெய்வங்கள், இனத்தெய்வங்கள், குலதெய்வங்கள், வீட்டுத் தெய்வங்கள், பத்தினித் தெய்வங்கள், காவல் தெய்வங்கள், எல்லைத் தெய்வங்கள் எனப் பலநிலைகளில் வணங்கப்படுகின்றன. இப் பெண் தெய்வங்கள் அம்மன் என்ற பொதுவான பெயரால் அழைக்கப்படுகின்றனர். இத்தனை பெண் தெய்வங்கள்தான் என்று எண்ணிக்கையில் சொல்லமுடியாத அளவுக்கு பெண் தெய்வங்கள் சமூகத்தில் வழிபடப்பட்டு வருகின்றன.
# நாட்டுப்புறப் பெண் தெய்வங்கள்

## உறைவிடம்

நாட்டுப்புறத் தெய்வங்கள் பெரும்பாலும், ஊருக்கு ஒதுக்குப்புறத்தில், நீர்நிலைகளுக்கு அருகில் உறைவதாக நம்பினர். முறையான கோயில் அமைப்போ, சிலை வடிவமோ இல்லாமல், சாதாரணமாக ஒரு கல்லிலோ அல்லது மரத்திலோகூட தெய்வம் உறைவதாக மக்கள் நம்புகின்றனர்.
# நாட்டுப்புறப் பெண் தெய்வங்கள்

## வழிபாடு

இத்தெய்வங்களுக்கு விரதமிருந்தும், உயிர்பலி கொடுத்தும் வழிபாடு செய்யப்படுகின்றது. இவை மட்டுமல்லாமல் வேண்டுதல், நேர்த்திக்கடன், தீமிதித்தல், தேர் இழுத்தல் போன்றனவும் வழிபாட்டு நிலையில் அடங்கும். பெருந்தெய்வங்களைப் போல தினசரி பூசைகளோ, படையல்களோ இத்தெய்வங்களுக்குச் செய்வதில்லை
# நாட்டுப்புறப் பெண் தெய்வங்கள்

## வழிபடுவோர்

நாட்டுப்புறத் தெய்வங்கள் பரவலாக எல்லோராலும் வணங்கப்படுகின்றன. பொதுவாக இத்தெய்வங்கள் குறிப்பிட்ட இனம், சாதி, ஊர் என்றில்லாமல் அனைவராலும் வணங்கப்படுகிறது. அதே போல் ஒரே தெய்வம் குலதெய்வமாகவும், இனத் தெய்வமாகவும், ஊர்த் தெய்வமாகவும் வழிபடப்பட்டு வருகின்றன.
# நாட்டுப்புறப் பெண் தெய்வங்கள்

## பூசை செய்வோர்

பெரும்பாலும் பிராமணரல்லாத பூசாரிகள் வழிபாட்டுச் சடங்குகளைச் செய்வர்.
# நாட்டுப்புறப் பெண் தெய்வங்கள்

## வழிபடும் காலம்

பெரும்பாலும் அருள்வாக்கு கேட்டு தெய்வத்தின் சம்மதத்துடனே திருவிழாக்கள் நடத்தப்படுகின்றன. பெரும்பாலும் ஆடிமாதம் அம்மனுக்கு உகந்த மாதமாகக் கருதப்பட்டு வழிபாடுகளும், பூசைகளும், திருவிழாக்களும் நடைபெற்று வருகின்றன.
# நாட்டுப்புறப் பெண் தெய்வங்கள்

## நாட்டுப்புறப் பெண் தெய்வங்கள் பட்டியல்

1. அங்கம்மா
1. அங்கலம்மா
1. அட்டங்கம்மா
1. அம்மச்சார் அம்மன்
1. அம்மாரி
1. அம்மை வாரி
1. அரிக்கம்மா
1. அன்னம்மா
1. அஷ்டசக்தி
1. இசக்கியம்மன்
1. ஈரங்ரிகிமாரி
1. ஈலம்மா
1. உக்கிரமாகாளி
1. உச்சினமாகாளி
1. உடலம்மா
1. உத்தனகாளியம்மா
1. ஊரம்மா
1. எல்லம்மா
1. எர்ரம்மா
1. எர்ரக்கம்மாள்
1. ஏழைகாத்தம்மா
1. ஸ்ரீ பாப்பாத்தி அம்மாள்
# நாட்டுப்புறப் பெண் தெய்வங்கள்

## மாரியம்மன்

இவள் முத்துமாரி,ஆங்காரமாரி எனவும் அழைக்கப்படுகிறாள்.மாரி என்றால் மழை.ஆகையால் மழையைத்தருபவள் எனவும் அழைக்கப் படுகிறாள்.மாரியம்மன் அம்மை நோய் ஏற்படுத்தவும், குணமாக்கவும் கூடிய தெய்வமாக மக்கள் வழிபடுகின்றனர், நாட்டில் மழை பொய்த்த போது மாரியம்மனையே மழை வேண்டி வழிபடுகின்றனர். ஊரில் கூழ்வார்த்தால் மழை வரும் என்ற நம்பிக்கை நிலவுகிறது. பொதுவாக வேப்பமரத்தில் மாரியம்மன் உறைவதால் வேப்பிலைக்காரி எனவும் அழைப்பர். பொங்கல் வைத்தல்,மடைபரவுதல்,நீர்க்கஞ்சி வார்த்தல்,பாற்செம்பு எடுத்தல்,கண்மடல் எடுத்தல் போன்றவை சில பொதுவான வழிபாட்டு முறைகளாகும். பொதுவாக எல்லா ஊர்களிலும் மாரியம்மன் வழிபாடு காணப்படுகின்றது.
# நாட்டுப்புறப் பெண் தெய்வங்கள்

## மாரியம்மன்

### தனியாவனத்தம்மன்

தனியாவனத்தம்மன் திருவள்ளுர் மாவட்டம் ஒதப்பை கிரமத்தில் ஆட்சிசெய்யும் மிகவும் சக்திவாய்ந்த எல்லை காவல் தெய்வம்.திருமணத் தடை உள்ளவர்களும்,குழந்தை பாக்கியம் அல்லாதவர்களும், தொழிலில் தடை விலகவும் வேண்டுவோர்க்கு வேண்டியதை அருளும் அம்மனாகும்.
# நாட்டுப்புறப் பெண் தெய்வங்கள்

## மாரியம்மன்

### நாடியம்மன்

புதுக்கோட்டை மாவட்டம் ஆலங்குடி வட்டத்தில் நாடியம்மன் என்ற பெண் தெய்வத்தை மக்கள் வழிபட்டு வருகின்றனர்.(நாடி+அம்மன்= நாடியம்மன்) தன்னை நாடிவந்து வழிபடுபவர்களுக்கு நல்லதை செய்யும் அம்மன் என்பதால் நாடியம்மன் என அழைக்கப்படுகிறாள். இந்நாடியம்மன் பெரியநாடியம்மன், சின்ன நாடியம்மன் என்று இரு தெய்வங்களாக வழிபடப்படுகின்றனர். இத் தெய்வங்கள் இரண்டும் அக்கா தங்கைகளாக வாழ்ந்தவர்கள் என்று வாய்மொழிக்கதைகள் கூறுகின்றன. ஆடி மாதத்ததில் இத்தெய்வங்களுக்கு விழா எடுக்கப்படுகிறது.
# நாட்டுப்புறப் பெண் தெய்வங்கள்

## மாரியம்மன்

### காத்தாயி அம்மன்

தஞ்சையில் இருந்து பட்டுக்கோட்டை செல்லும் சாலையில் காசவளநாடுபுதூர் என்னும் சிற்றூர் உள்ளது. இவ்வூரில் உள்ள கள்ளர், கோனார், பள்ளர் சமூகத்தினரின் குலதெய்வமாக காத்தாயி அம்மன் வழிபடப்படுகிறது. அனைவரையும் காக்கும் தெய்வமாகையால் காத்தாயி அம்மன் என்றழைக்கப்படுகிறது. இத்தெய்வம் மரமாக வைத்து வழிபடப்பட்டு பின்பு கோயில் கட்டி வழிபடப்பட்டு வருகிறது. இத்தெய்வம் தினைப்புனம் காக்கத் தோன்றியதாகக் கூறப்படுகிறது. இந்த அம்மனுக்கு ஆடிமாத நள்ளிரவு 12 மணிக்கு விழா எடுத்து வழிபடுகின்றனர். இத்தெய்வத்துக்கு ஆடு, கோழி, பன்றி ஆகியன பலியிடப்படுகின்றன.(கும்பகோணத்துக்கு அருகில் உள்ள சாக்கோட்டை எனும் கிராமத்திலுள்ள கோயிலில் முருகப் பெருமான் மனைவி வள்ளி தேவி, காத்தாயி அம்மன் என்ற பெயரில் இடம் பெற்றிருக்கிறார். )
# நாட்டுப்புறப் பெண் தெய்வங்கள்

## மாரியம்மன்

### காளியம்மன்

இத்தெய்வம் எல்லா ஊர்களிலும் வழிபடப்பட்டு வருகிறது. சிவனிடமிருந்து மும்மூர்த்திகளாலோ, ஆண்தெய்வங்களாலோ தனக்கு என்றும் அழிவு ஏற்படக்கூடாது என்று வரம் வாங்கிய மகிடாசூரன் என்பவன், சிவனையே அழிக்க எண்ணியபோது அவனை காளியானவள் அழித்தாள் என்று கூறப்படுகிறது. நாட்டுப்புற மக்கள் காளியை கிராம தெய்வமாக வழிபடுகின்றனர்.
# நாட்டுப்புறப் பெண் தெய்வங்கள்

## மாரியம்மன்

### மீனாட்சியம்மன்

மீனவ மக்கள் இத்தெய்வத்தை வணங்குகின்றனர், இத்தெய்வத்தை வணங்கிச் சென்றால் அதிகமான அளவு மீன் கிடைக்கும் என்று மீனவர்கள் நம்புகின்றனர்.
# நாட்டுப்புறப் பெண் தெய்வங்கள்

## மாரியம்மன்

### பெத்தாலம்மன்

ஐமீன் கோடாங்கிப் பட்டியிலிருந்த தச்சு வேலை செய்த ஆசாரிப்பெண், நாயுடு வகுப்பைச் சார்ந்தவரோடு ஊரைவிட்டு ஓடிப்போய் திருமணம் செய்து கொண்டதாகவும். அவள் கணவன் கொல்லப்பட்ட நிலையில் தீக்குழி பாய்ந்து இறந்துபோனதாகவும் அப்பெண்ணே பெத்தாலம்மனாக வழிபடப்பட்டு வருவதாகக் கூறப்படுகிறது.
# நாட்டுப்புறப் பெண் தெய்வங்கள்

## மாரியம்மன்

### திரௌபதியம்மன்

இவளின் வழிபாடு பாண்டவர்களின் வாழ்க்கையுடன் தொடர்புபட்டதாகும்.சகாதேவன் தவிர்ந்த ஏனைய பாண்டவர்களின் விக்கிரகங்கள் வைத்து வழிபடுவர்.தீப்பள்ளம் ஏறுதல் என்ற பூமி மிதித்தல் வழிபாடு சிறந்ததாகும்.பூசாரியால் மந்திரித்து தீயில் எறியப்படும் பூக்களும் இலைகளும் நீண்டநேரம் வாடாது இருத்தல் வழிபாட்டின் சிறப்பை எடுத்துக்காட்டுகிறது.
# நாட்டுப்புறப் பெண் தெய்வங்கள்

## துணைநின்ற நூல்கள்

1. .ஆறு. இராமநாதன் (ப.ஆ), வாழும் மரபுகள், தன்னனானே பதிப்பகம், 2001.
1. .துளசி. இராமசாமி, நாட்டுப்புறத் தெய்வங்கள், விழிகள் பதிப்பகம், 2002.
# லுட்விக் போல்ட்சுமான்

**லுட்விக் எட்வர்ட் போல்ட்சுமான்** (Ludwig Eduard Boltzmann, லுட்விக் எட்வர்ட் போல்ட்ஸ்மான், பெப்ரவரி 20, 1844 – செப்டம்பர் 5, 1906) ஒரு ஆஸ்திரிய இயற்பியலாளர். புள்ளியியல் இயந்திரவியல் மற்றும் புள்ளியியல் வெப்ப இயக்கவியல் துறைகளில் பங்களிப்புகளுக்காக அறியப்படுகிறார். நகர்ந்து கொண்டிருக்கும் வளிமங்கள்மீது சீரான ஆய்வுகள் மேற்கொண்டு இந்த இயக்கத்துகான சமன்பாட்டினை வரையறுத்துத் தந்தார். அணுவியல் கோட்பாடு முழுதும் அறியப்படாத கால கட்டத்திலேயே அத்துறைக்கு பல முக்கிய பங்களிப்புகளைச் செய்தார்.
# லுட்விக் போல்ட்சுமான்

## வாழ்க்கைக் குறிப்பு

ஆஸ்திரியா நாட்டில் உள்ள வியென்னாவில் 1844 ல் பிறந்தார் போல்ட்ஸ்மேன். இவரின் தந்தை ஒரு வருமான வரி அதிகாரி. தாயும் பாட்டியும் கடிகாரம் விற்பனை செய்யும் தொழில் செய்து வந்தார்கள். வசதி நிறைந்த போல்ட்சுமானுக்கு ஆசிரியர்கள் வீட்டுக்கே வந்து பாடம் நடத்தினார்கள். இவரது 14 வது வயதில் இவரின் தந்தை காலமாகிவிட்டார். படிப்பு பாதியில் நின்று போனது. இருந்தாலும் தனது 19 வது வயதில் வியன்னா பல்கலைக்கழகத்தில் இயற்பியல் பிரிவில் விடுபட்ட கல்லூரி படிப்பைத் தொடர்ந்தார். அன்றைக்கு பிரபலமாக இருந்த இயற்பியல் பேராசிரியர்கள் இவருக்குப் பாடம் எடுத்தார்கள். 1866 ல் முனைவர் பட்டம் பெற்றார்.  
பின்னர் கணித இயற்பியலில் ஆழ்ந்த ஆய்வுகளை மேற்கொண்டு சாதித்தார், போல்ட்ஸ்மேன். அணு மற்றும் அணுத்துகள்கள் மீது தான் போல்ட்சுமேனின் முழு கவனமும் இருந்தது. 'மேக்சுவெல் போல்ட்சுமேன் பகிர்வு', 'மேக்சுவெல் போல்ட்சுமேன் புள்ளிவிவரம்' ஆகியவை தான் இயந்திரவியலில் அடிப்படைக் கற்களாகத் திகழ்ந்து கொண்டிருகின்றன.  
போல்ட்ஸ்மேன் கண்டறிந்து அறிவித்த இத்ததகைய விதிகள், குவாண்டம் கோட்பாட்டின் துணையின்றி தன்னிச்சையாகவும் சுலபமாகவும் புள்ளி விவர அடிப்படையிலான இயந்திரவியலை புரிந்து கொள்ள மிகச்சிறந்த சாதனமாக அமைந்தன. வெப்பம் என்றால் என்ன? தட்பவெப்பம் எவ்வாறெல்லாம் ஓரிடத்தில் மாறுபடுகின்றது என்றெல்லாம் வெப்பம் என்பதன் முழு அர்த்தத்தையும் புரிந்து கொள்ள போல்ட்ஸ்மேன் கோட்பாடுகள் அமைந்தன. 'தெர்மோ டைனமிக்ஸ்' என்பது இயற்பியலின் ஒரு முக்கிய கூறு. வெப்பம் மற்றும் வெப்பம் கொண்டு செல்வது என்பது பற்றிய படிப்பு. பெட்ரொலை எரிப்பதன் மூலம் ஏற்படும் வேப்பாதால் மோட்டார் வாகனங்கலை இயக்குவது இந்தக் கோட்பாட்டின் அடிப்படை தான். இந்த இயக்கத்தில் ஈடுபடும் வாயுக்களுக்கு ஓடும் அணுக்களைக் கொண்டும் சமன்பாடுகளை நிறுவி வடிவமைத்து விளக்கினார், போல்ட்ஸ்மேன். கணிதத்தின் புள்ளியியல் துணை கொண்டு இயற்பியலின் அணு ஓட்டத்தை அணுகி விளக்கிய முதல் அறிவியலாளர் இவரே.  
1906 இல் தனது 62வது அகவையில் போல்ட்ஸ்மேன் இறந்தார். போல்ட்ஸ்மேனின் கோட்பாடுகளுக்கு அவர் உயிருடன் இருக்கும் வரை ஒரு பக்கம் எதிர்ப்பும் இருந்து வந்தது. இதனால் அவர் மோசமான மனபாதிப்புக்குள்ளானார். எரிச்சல் மற்றும் விரக்தியின் உச்சிக்கே சென்று பலமுறை தற்கொலை முயற்சிகளில் ஈடுபட்டுள்ளார். வாழும் வரை இவரின் அருமையை புரிந்து கொள்ளாதவர்கள் இவரின் மறைவுக்குப் பின் தான் அதனைப் புரிந்து கொண்டார்கள்.
# வரணி

**வரணி** (*Varany*) இலங்கையின் வட மாகாணத்தின் யாழ்ப்பாணக் குடாநாட்டில், யாழ்ப்பாண மாவட்டத்தின் தென்மராட்சிப் பிரிவில், சாவகச்சேரிப் பிரதேச செயலாளர் பிரிவில் உள்ள ஒரு வேளாண்மையை அடிப்படையாகக் கொண்ட ஊர். முன்னர் வரணியில் வாழ்ந்த மக்கள் பயிர்த்தொழிலில் தமது அதிக கவனத்தைச் செலுத்தியிருந்தமையால், கல்வித்துறையில் முன்னேறுவது பற்றி அதிகம் சிந்திக்காமல் இருந்து வந்தனர். அதனால் அங்கு பெரிய பாடசாலைகள் உருவாகவில்லை. கல்வியில் அதிக கவனம் செலுத்தியவர்கள் பொதுவாக பேருந்திலோ அல்லது தொடருந்திலோ சாவகச்சேரி அல்லது யாழ்ப்பாணம் போன்ற இடங்களுக்கு நாளும் பயணம் செய்து தமது கல்வியைப் பெற்று வந்தனர். இங்கு மிகவும் புகழ் பெற்ற சுட்டிபுரம் அம்மன் கோவில் அமைந்துள்ளது.
# வரணி

## வரணி கிராம சேவையாளர் பிரிவுகள்

1. யா/337 குடமியன்
1. யா/338 நாவற்காடு
1. யா/339 வரணி வடக்கு
1. யா/340 மாசேரி
1. யா/341 இடைக்குறிச்சி
1. யா/342 கரம்பைக்குறிச்சி
1. யா/343 வரணி இயற்றாலை
1. யா/344 தாவளை இயற்றாலை
# வரணி

## வரணியில் அமைந்துள்ள பாடசாலைகள்

- வரணி மகா வித்தியாலயம்
- யா/இடைக்குறிச்சி ஸ்ரீ சுப்பிரமணிய வித்தியாலயம்
- யா/சைவபிரகாச வித்தியாலயம்
- கணபதிப்பிள்ளை வித்தியாலயம்
- ஸ்ரீசுப்பிரமணிய வித்தியாலயம்
- அமெரிக்கன் மிசன். த.க.பாடசாலை
- யா/வரணி வடக்கு அ.த.க பாடசாலை
- கரம்பை குருச்சி அ.த.க பாடசாலை
- யா/அ.த.க பாடசாலை
- மந்துவில் ஸ்ரீபாரதி வித்தியாலயம்
- கரம்பை அ.த.க பாடசாலை (நாவற்காடு 3ம் பள்ளம்)
# வரணி

## வரணியில் அமைந்துள்ள இந்து ஆலயங்கள்

- சுட்டிபுரம் அம்மன் கோவில்
- ஞானவைரவர் ஆலயம் - வரணி வடக்கு வரணி
- கொக்கட்டியான் ஞானவைரவர் ஆலயம்[கூ.அத்தார்] -வரணி வடக்கு வரணி
- வடவரணி வயிரவர் ஆலயம்
- சிமிள் அம்மன் - வரணி வடக்கு
- கேலத்து அம்மன் - மந்துவில்
- காட்டுக்கந்தசாமி கோவில் - இயற்றாலை
- சேவலைப்பிட்டி கந்தசாமி கோவில் - இடைக்குறிச்சி
- கொட்டிக்கன் கந்தசாமி கோவில் - வரணி இயற்றாலை
- திக்கில் கந்தசாமி கோவில் - வரணி மத்தி
- கந்தசாமி கோவில் - கறுக்காய்
- ஆலைமடம் கந்தசாமி கோவில் - வரணி இயற்றாலை
- நாவலடிப் பிள்ளையார் - வரணி வடக்கு
- கும்பிட்டான்புலம் கற்பகப் பிள்ளையார் - தம்பான், வரணி வடக்கு
- கறுக்காய் பிள்ளையார் கோவில் - வரணி வடக்கு
- பெட்டையர் குளம் பிள்ளையார் கோவில் - குடமியன்
- தில்லையம்பலப் பிள்ளையார் - வரணி
- கொம்புதட்டி பிள்ளையார் - கரம்பைக்குறிச்சி கிழக்கு
- மூன்றாம் பள்ளம் பிள்ளையார் - நாவற்காடு
- தனிவளைப் பிள்ளையார் - நாவற்காடு
- குடலைகூறி பிள்ளையார் - நாவற்காடு
- வேலாயுதசாமி - கரம்பைக்குறிச்சி
- குருநாதர் - மாசேரி
- சடைவைரவர் - குடமியன்
- ஐய்யன் கோவில் - கரம்பைக்குறிச்சி
- கரம்பன் பிள்ளையார் - வரணி மத்தி
- கல்வளைப் பிள்ளையார் - தாவளை இயற்றாலை
- திம்பிரிவில் விரக்திப் பிள்ளையார் - வரணி மத்தி
- கயாமரவை வைரவர் - நாவற்காடு
- அண்ணாமார் - நாவற்காடு
- நாக தம்பிரான் கோவில் - இயற்றாலை (குமரனி)
- பெரியநாக தம்பிரான் கோவில் - குருக்கள்குடியிருப்பு
- நாச்சிமார் கோவில் - வரணி வடக்கு
- சோலைகூடல் அண்ணமார் - கரம்பைக்குறிச்சி கிழக்கு
# கோவிந்தசாமி பழனிவேல்

டத்தோ **ஜி. பழனிவேல்** அல்லது **பழனிவேல் கோவிந்தசாமி** (*Palanivel s/o K. Govindasamy*, மலாய்: *G. Palaniveli*; 1 மார்ச் 1949 – 17 சூன் 2025), என்பவர் ஒரு மலேசிய அரசியல்வாதி; பாரிசான் நேசனல் கூட்டணியின் ஓர் உறுப்புக் கட்சியான மலேசிய இந்திய காங்கிரசு கட்சியின் 8-ஆவது தலைவர்; மலேசிய அமைச்சரவையில் அமைச்சராகவும்; துணை அமைச்சராகவும் பதவி வகித்தவர். இவர் மலேசியா, பகாங், கேமரன் மலை தொகுதியின் முன்னாள் நாடாளுமன்ற உறுப்பினரும் ஆவார். இவர் மே 2013 முதல் சூலை 2015 வரை மலேசிய இயற்கை வளங்கள் மற்றும் சுற்றுச்சூழல் அமைச்சராகவும், ஆகத்து 2011 முதல் மே 2013 வரை பிரதமர் துறை அமைச்சராகவும், தோட்டத் தொழில் மற்றும் மூலப் பொருட்கள் துணை அமைச்சராகவும், ஊரக வளர்ச்சி துணை அமைச்சராகவும், மகளிர், குடும்பம் மற்றும் சமூக மேம்பாட்டு துணை அமைச்சராகவும் பதவிகளை வகித்தவர்.
# கோவிந்தசாமி பழனிவேல்

## வாழ்க்கைக் குறிப்பு

பழனிவேல், 1949 மார்ச் 1-ஆம் தேதி பினாங்கு, ஜோர்ஜ் டவுன் நகரில் பிறந்தார். 1972-ஆம் ஆண்டில், மலாயா பல்கலைக்கழகத்தில் வரலாற்றுக் கல்வியில் இளங்கலை பட்டம் பெற்றார். தொடக்கக் காலத்தில் கோலாலம்பூரில் உள்ள கூன் கல்வி நிலையத்தில் ஆசிரியராகவும்; பின்னர் குவாந்தான் நகரில் உள்ள அடாபி கல்லூரியிலும் ஆசிரியராகவும் பணி புரிந்தார். அத்துடன் 1968-ஆம் ஆண்டில் இருந்து மலேசிய இந்திய காங்கிரசு கட்சியில் உறுப்பினராக இருந்தார். மலாயா பல்கலைக்கழகத்தில் பட்டம் பெற்ற அதே 1972-ஆம் ஆண்டில், மலேசிய இந்திய காங்கிரசு பெட்டாலிங் கிளையின் செயலாளராகத் தேர்ந்தெடுக்கப்பட்டார்.